stanford-oval/wikipedia huggingface dataset:
Alfredo Binda

Alfredo Binda 1930-luvulla.
Alfredo Binda vuonna 1924.
Alfredo Binda (11. elokuuta 1902 Italia – 19. heinäkuuta 1986) oli italialainen ammattipyöräilijä, joka luetaan lajin historian parhaiden joukkoon.
Binda syntyi Italiassa, mutta vietti nuoruutensa Nizzassa Etelä-Ranskassa. Hän siirtyi ammattilaiseksi 1922[lähde? ]. Kaksi vuotta myöhemmin hänen muuttaessaan Ranskasta Bindalla oli koossa jo 38 voittoa. Hän voitti urallaan Giro d'Italian viisi kertaa, joka on edelleen voimassa oleva ennätys. Sitä ovat myöhemmin sivunneet maanmies Fausto Coppi ja belgialainen Eddy Merckx. Binda keräsi Girossa huimat 41 etappivoittoa. Tämän ennätyksen rikkoi lopulta Mario Cipollini vasta vuonna 2003. Alfredo Bindan ylivoimasta 1920- ja 1930-lukujen vaihteessa kertovat hänen kaksi rikkomatonta ennätystään: vuoden 1927 kilpailussa 12 etappivoittoa 15:stä mahdollisesta ja 1929 kahdeksan peräkkäistä etappivoittoa. Maglia rosaa eli johtajan vaaleanpunaista paitaa Binda piti yllään 60:llä etapilla.
Ylivoimaisuutensa takia vuonna 1930 Alfredo Bindalle maksettiin 22 500 puntaa (kokonaisvoitosta ja muutamasta etappivoitosta saatavaa palkintorahaa vastaava summa), jotta hän ei osallistuisi Giroon. Binda osallistuikin tuona vuonna Ranskan ympäriajoon ja voittikin kaksi etappia. Vuonna 1933 Binda voitti Vuorten valtias -kategorian eli kilpailun parhaan mäkimiehen tittelistä, josta kilpailtiin tuolloin ensimmäistä kertaa.
Binda loisti myös maailmanmestaruuskilpailuissa: hän voitti maailmanmestaruuden kolme kertaa. Tätä ennätystä ovat myöhemmin sivunneet Rik Van Steenbergen, Merckx ja Óscar Freire[lähde? ]. Italian mestaruuden hän voitti neljä kertaa, Giro di Lombardian niin ikään neljästi ja Milano–San Remon kahdesti. Voittoja Binda keräsi kaiken kaikkiaan 115.
Murrettuaan reisiluunsa[lähde? ] vuonna 1936 Binda lopetti aktiiviuransa. Hänen uusi roolinsa oli Italian maajoukkueen valmentaja, ja siinä Binda viihtyikin lopulta 22 vuotta.
Aiheesta muualla

cittiglio.va.it/binda, laaja italiankielinen sivusto
Miesten maantiepyöräilyn maantieajon maailmanmestarit
Amaury Bischoff

| 0 | 1 | 2 |
| --- | --- | --- |

Henkilötiedot
Syntymäaika: 31. maaliskuuta 1987 (ikä 37)
Syntymäpaikka: Colmar, Ranska
Pelipaikka: keskimmäinen keskikenttäpelaaja
Lempinimi: 175 senttimetriä
Seura
Seura: Arsenal
Pelinumero: 28
Junioriseurat
 2005: Colmar Strasbourg
Seurat
| Vuodet | Seura | O (M) |
| 2005–2008 2006–2008 2008– | Werder Bremen II Werder Bremen Arsenal | 62 (6) 1 (0) 1 (0) |
Maajoukkue
|   2009– | Ranska U18 Portugali U20 Portugali U21 |   1 (1) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2009.  Maajoukkueuran tilastot päivitetty 14. helmikuuta 2009.
Amaury Bischoff (s. 31. maaliskuuta 1987 Colmar, Ranska) on ranskalais-portugalilainen jalkapalloilija, joka edustaa Englannin valioliigan Arsenalia. 175 senttimetriä pitkän Bischoffin pelipaikka on keskikentällä.
Bischoffin isä on ranskalainen ja äiti portugalilainen. Bischoff aloitti maajoukkueuransa Ranskan alle 18-vuotiaiden maajoukkueessa, mutta vaihtoi alle 20-vuotiaissa Portugaliin kutsun saatuaan.
Aikakirja

Aikakirja voi tarkoittaa seuraavia:
annaali eli aikakirja tai vuosikirja
Aikakirjat, heprealaisen Raamatun Tanakhin ja Raamatun Vanhan testamentin kaksi historiakirjaa:
Ensimmäinen aikakirja
Toinen aikakirja
Aikakirja, Heikki Ojan teos vuodelta 1999, nykyään luettavissa päivitettynä internetissä
Aikakirjat, Heavy Metal Perseen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aikakirja”, voi hakea sivunnimihaulla, laajalla sivunnimihaulla tai tekstihaulla.
Afrikankääpiösorsa

| Afrikankääpiösorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Kääpiösorsat Nettapus
Laji::  auritus
Kaksiosainen nimi
 Nettapus auritus  (Boddaert, 1783) 
Katso myös
   Afrikankääpiösorsa Wikispeciesissä   Afrikankääpiösorsa Commonsissa 
Infobox OKNimi-testi OKIUCN-testi OK: 
Afrikankääpiösorsa (Nettapus auritus) on sorsalintu.
Levinneisyys

Afrikankääpiösorsaa tavataan suuressa osassa Saharan eteläpuolista Afrikkaa. Lajin populaatio on suuri, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Elintavat

Afrikankääpiösorsa on osittain vaellus- ja muuttolintu. Se pesii usein sadekausien aikaan, ja tekee pesänsä puunkoloon tai muuhun onkaloon. Se pesii pareittain, ja pesimäajan ulkopuolella se esiintyy pienissä perhekunnissa. Afrikankääpiösorsa käyttää ravinnokseen pääasiassa vesikasvien osia, mutta syö myös vesihyönteisiä ja pieniä kaloja.
Akkijärvi (järvi Hämeenlinnassa)

| Akkijärvi |
| --- | --- |
Valtiot:  Suomi
Koordinaatit:  61°06′22″N, 24°42′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  Kaivostenoja 
Järvinumero:  35.774.1.014
Mittaustietoja
Pinnankorkeus:  119,2 m  
Rantaviiva:  5,859 km  
Pinta-ala:  85,997 ha  
Saaria:  7 
 fiAkkijärvi 
Akkijärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 86 hehtaaria ja se on 1,7 kilometriä pitkä ja 1,1 kilometriä leveä. Järvellä on kartan mukaan 7 saarta. Sen rantaviivan pituus on 5,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Pyhäjärven alueeseen (35.774) se kuuluu. Järven vedenpinnan korkeus on 119,2 metriä mpy.
Akkineni Nageswara Rao

| Akkineni Nageswara Rao |
| --- | --- |
 Akkineni Nageswara Rao vuonna 1951.
Henkilötiedot
Syntynyt: 20. syyskuuta 1924 Ramapuram, Brittiläinen Intia
Kuollut: 22. tammikuuta 2014 (89 vuotta) Hyderabad, Andhra Pradesh, Intia
Ammatti:  näyttelijä, elokuvatuottaja
Puoliso:  Annapurna (vih. 1949; k. 2011)
Lapset:  5; mukaan lukien Nagarjuna
Näyttelijä
Aktiivisena:  1941–2014
Aiheesta muualla
IMDb 
AllMovie
Akkineni Nageswara Rao (teluguksi అక్కినేని నాగేశ్వరరావు, Akkinēni Nāgēśvararāvu; 20. syyskuuta 1924 Ramapuram, Brittiläinen Intia – 22. tammikuuta 2014 Hyderabad, Andhra Pradesh, Intia), lyhyemmin ANR, oli intialainen näyttelijä ja elokuvatuottaja, joka tunnettiin työstään telugunkielisissä elokuvissa. Seitsemän vuosikymmentä kestäneen uransa aikana hän näytteli lukuisissa menestyselokuvissa, ja hänestä tuli yksi alan merkittävimmistä henkilöistä. Akkineni sai lukuisia tunnustuksia, mukaan lukien seitsemän osavaltionsa Nandi Awards -palkintoa, viisi Filmfare Awards South -palkintoa ja Tamil Nadu State Film Awards -palkinnon. Hänet palkittiin Dadasaheb Phalke -palkinnolla, intialaisen elokuvan korkeimmalla tunnustuksella, vuonna 1990. Lisäksi Intian hallitus myönsi hänelle Padma Vibhushanin (2011), Padma Bhushanin (1988) ja Padma Shrin (1968) panoksestaan taiteeseen ja elokuvaan.
Hän näytteli noin 250 elokuvassa. Hänellä oli keskeinen rooli teluguelokuvateollisuuden siirtämisessä Madrasista Hyderabadiin. Hän perusti Annapurna Studiosin vuonna 1976 tukeakseen Hyderabadin kasvavaa elokuvateollisuutta.
Akkineni kuoli syöpään 89-vuotiaana Hyderabadissa.
Yksityiselämä

Akkineni oli naimisissa Annapurnan kanssa ja heillä oli viisi lasta, mukaan lukien näyttelijä Nagarjuna. Vaikka Akkineni tunnettiin mytologisten hahmojen näyttelemisestä, hän oli ateisti.
Valikoitu filmografia

Balaraju (1948)
Laila Majnu (1949)
Devadasu (1953)
Missamma (1955)
Anarkali (1955)
Tenali Ramakrishna (1956)
Mayabazar (1957)
Gundamma Katha (1962)
Sudigundalu (1968)
Dasara Bullodu (1971)
Prema Nagar (1971)
Chandragupta Chanakya (1977)
Meghasandesam (1982)
Seetharamayya Gari Manavaralu (1991)
Manam (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Akkineni Nageswara Rao Internet Movie Databasessa. (englanniksi)
Akkineni Nageswara Rao Allmoviessa (englanniksi)
Aleksei Leonov

| Aleksei Arhipovitš Leonov |
| --- | --- |
 Aleksei Leonov vuonna 1974
Henkilötiedot
Syntynyt: 30. toukokuuta 1934 Listvjanka
Kuollut: 11. lokakuuta 2019 (85 vuotta) Moskova
Kansalaisuus:   Venäjä
Ura
Tyyppi:  Avaruuslennolle osallistuja
Eläköityminen:  1991
 Nimikirjoitus
Lennot

Voshod 2:  Voshod 2
 
Sojuz 19:  Sojuz 19
 
Aleksei Leonovin avaruuskävely kuvattuna 10 kopeekan neuvostoliittolaisessa postimerkissä vuodelta 1965
Aleksei Arhipovitš Leonov (Алексе́й Архи́пович Лео́нов, 30. toukokuuta 1934 Listvjanka – 11. lokakuuta 2019 Moskova) oli venäläinen kosmonautti, josta tuli ensimmäinen avaruuskävelyn tehnyt ihminen 18. maaliskuuta 1965.
Leonov oli yksi kahdestakymmenestä ensimmäiseen kosmonauttiryhmään vuonna 1960 valitusta. Hänen avaruuskävelynsä piti olla alun perin Vostok 11 -lennolla, mutta kun se peruuntui, kävely tapahtui Voshod 2:lla. Hän oli ulkona noin viisi metriä avaruusaluksesta 12 minuutin ajan 18. maaliskuuta 1965. Avaruuskävely oli päättyä katastrofiin, kun Leonovin avaruuspuku oli avaruuskävelyn aikana tyhjiössä paisunut, mutta ylipaineventtiilin avaamisen pienennettyä avaruuspuvun kokoa hän pääsi takaisin alukseen.
Aleksei Leonov Apollo-Sojuz-lennolla
Vuonna 1968 Leonov valittiin Kuun kiertävälle Sojuz-lennolle, mutta kun kaikki miehittämättömät testilennot epäonnistuivat ja Yhdysvallat oli kiertänyt Kuun Apollo 8:lla, lento peruuntui. 1971 Leonovin piti osallistua epäonniselle Sojuz 11 -lennolle, mutta miehistö vaihdettiin varamiehistöön, kun kosmonautti Valeri Kubasovin epäiltiin sairastavan tuberkuloosia.
Leonovin seuraavakin lento oli merkittävä: hän oli komentajana Neuvostoliiton puolella Apollo-Sojuz-testiprojekti-lennolla (Sojuz 19), joka oli Yhdysvaltojen ja Neuvostoliiton ensimmäinen yhteinen avaruuslento.
Vuodet 1976–1982 Leonov oli kosmonauttiryhmän päällikkö ja Juri Gagarinin kosmonauttikoulutuskeskuksen apulaisjohtaja. Hän jäi eläkkeelle vuonna 1991.
Arthur C. Clarken kirjassa 2010: Avaruusodysseia sekä sen pohjalta tehdyssä elokuvassa on kuvitteellinen avaruusalus nimeltään Aleksei Leonov.
Aiheesta muualla

Kuvia tai muita tiedostoja aiheesta Aleksei Leonov Wikimedia Commonsissa
Aleksandr Tšekulajev

| Mitalit | Mitalit | Mitalit |  |
| --- | --- | --- | --- |
|  Aleksandr Tšekulajev |  Aleksandr Tšekulajev |  Aleksandr Tšekulajev |  |
Maa:   Neuvostoliitto
Miesten pikaluistelu
| Talviuniversiadit  | Talviuniversiadit  | Talviuniversiadit  |  |
|  Kultaa | Innsbruck 1968 | 1500 m |  |
|  Kultaa | Innsbruck 1968 | 3 000 m |  |
|  Kultaa | Innsbruck 1968 | 5 000 m |  |
|  Kultaa | Rovaniemi 1970 | 5 000 m |  |
|  Kultaa | Rovaniemi 1970 | 10 000 m |  |
|  Hopeaa | Rovaniemi 1970 | 1 500 m |  |
|  Pronssia | Lake Placid 1972 | 3 000 m |  |
|  Pronssia | Lake Placid 1972 | 5 000 m |  |
Aleksandr Ivanovitš Tšekulajev (ven. Александр Иванович Чекулаев, 10. huhtikuuta 1946 Kirov, Neuvostoliitto) on Neuvostoliittoa edustanut pikaluistelija ja moninkertainen Universiadivoittaja. Lisäksi hän oli mukana 1960-luvun lopulla ja 1970-luvun alussa MM- ja EM-kisoissa.
Tšekulajev nousi Neuvostoliiton pikaluistelijoiden kansalliseen kärkijoukkoon 1960-luvun lopulla. Hän voitti urallaan kaikkiaan kahdeksan Neuvostoliiton mestaruutta vuosien 1969-1974 aikana. Hän oli mukana EM-kisoissa kaikkiaan neljä kertaa, joissa hän saavutti kaksi kertaa kahdeksannen sijan yhteispisteissä eli 1967 Lahdessa ja 1973 Grenoblessa. MM-kisoihin hän osallistui kolme kertaa, joissa paras sijoitus yhteispisteissä hänellä oli vuoden 1971 Göteborgin kisojen yhdeksäs sija.
Tšekulajev on Talviuniversiadien menestyneimpiä pikaluistelijoita, sillä hän voitti kolmissa universiadeissa 1968-1972 viisi kultaa ja joukon muita mitaleita.
Saavutuksia

MM-kisoissa 14:s 1969, yhdeksäs 1971, 16:s 1972,
EM-kisoissa kahdeksas 1967, kymmenes 1969, 16:s 1971, kahdeksas 1973,
Talviuniversiadeissa viisi kultaa, hopea ja kaksi pronssia.
Ales Mihalevitš

Ales Mihalevitš vuonna 2009.
Aljaksei ”Ales” Anatoljevitš Mihalevitš  (valkoven. Аляксей (Алесь) Анатольевіч Міхалевіч; s. 1975) on valkovenäläinen juristi ja poliitikko. Hän oli ehdokkaana vuoden 2010 presidentinvaaleissa.
Vaalien jälkeen Mihalevitš joutui vankilaan kahdeksi kuukaudeksi. Hän on syyttänyt viranomaisia kidutuksesta pidätyksensä aikana.
Maaliskuussa 2011 hän lähti maanpakoon ja on asunut Tšekissä ja Puolassa.
Vuonna 2011 Mihalevitš sai kanadalaisen ihmisoikeusjärjestön myöntämän John Humphrey -palkinnon tunnustukseksi työstään kidutettujen hyväksi.
Acer (yritys)

| Acer Inc>  宏碁股份有限公司 |
| --- | --- |

Tunnuslause:  Explore beyond limits
Yritysmuoto:  julkinen osakeyhtiö
Osake:  TSE: 2353
ISIN:  TW0002353000
Perustettu:  syyskuu 1976
Perustaja:  Stan Shih
Puheenjohtaja:  Stan Shih
Avainhenkilöt:  Stan Shih (puheenjohtaja ja presidentti)
Kotipaikka:   Xizhi, Uusi-Taipei, Taiwan
Toiminta-alue:  maailmanlaajuinen
Tuotteet:  pöytätietokoneet, kannettavat tietokoneet, minikannettavat, palvelimet, älypuhelimet, taulutietokoneet, muisti, mobiililaitteet, tietokonenäytöt, televisio LEDit, LCD & Plasma, videoprojektorit, e-bisnes
Liikevaihto:   10,52 miljardia US$ (2014)
Nettotulos:   11,36 miljoonaa US$ (2014)
Henkilöstö:  7 384 (2013)
Tytäryhtiöt:  Acer America Corporation Acer Computer Australia Acer India Gateway, Inc. Packard Bell eMachines Escom
Kotisivu:  www.acer.com
Infobox OKVirheellinen NIMI-arvo: 
Acerin pääkonttori Uudessa-Taipeissa, Taiwanissa.
Acer (kiin. 宏碁股份有限公司) on taiwanilainen tietotekniikka- ja elektroniikkateollisuusyritys, joka kasvoi vuonna 2004 maailman viiden johtavan PC-valmistajan joukkoon. Acer valmistaa pöytäkoneita, kannettavia tietokoneita, palvelimia, puhelimia ja näyttöjä sekä toteuttaa sähköisen liiketoiminnan palveluita yrityksille, julkishallinnolle, opetukseen ja yksityiskäyttöön.
Acerilla oli myös halpatietokonebrändi eMachines, joka lopetettiin alkuvuodesta 2013.
Suomessa Aceria edustaa Acer Finland Oy, joka on perustettu vuonna 1996.
Acer sponsoroi Ferrarin Formula 1 -tallia, ja sillä on myös Ferrari-nimisiä tietokoneita ja puhelimia.
Historia

Yhtiö perustettiin Multitech-nimellä vuonna 1976. Vuonna 1987 nimi vaihdettiin Aceriksi. Yhtiön pääkonttori sijaitsee Sijhihin kaupungissa, Taipein alueella Taiwanissa. Vuonna 2005 yhtiön palveluksessa oli 7 800 työntekijää.
Tuotteita

Kannettavat tietokoneet:
Aspire-sarjan tietokoneet
TravelMate-sarjan tietokoneet
Extensa-sarjan tietokoneet
Ferrari-sarjan tietokoneet
Tablet PC -sarja
Chromebook-sarjan tietokoneet
Pöytätietokoneet
Aspire-sarjan tietokoneet
Veriton-sarja
Työasemat
Näytöt/LCD-televisiot
Digitaalikamerat
Aiheesta muualla

Wikimedia Commonsissa on kuvia tai muita tiedostoja aiheesta .
Acerin virallinen sivusto (englanniksi)
Acerin virallinen sivusto (Arkistoitu – Internet Archive) (suomeksi)
Alert (täsmennyssivu)

Alert tarkoittaa seuraavia asioita:
Alert, Kanadan ilmavoimien tukikohta
Alertin lentoasema
HMS Alert (1753), 8-tykkinen kutteri
HMS Alert (1777), Alert-luokan 10-tykkinen kutteri
HMS Alert (1778), 10-tykkinen kutteri
HMS Alert (1779), 14-tykkinen prikisluuppi
HMS Alert (1790), 4-tykkinen kuunari
HMS Alerte (1793), 14-tykkinen prikisluuppi
HMS Alert (1793), Pylades-luokan 16-tykkinen sluuppi
HMS Alert (1795), 8-tykkinen prikisluuppi
HMS Alert (1804), alus
HMS Alaart, 16-tykkinen sluuppi
HMS Alert (1813), Cruizer-luokan prikisluuppi
HMS Alert (1835), 8-tykkinen prikisluuppi
HMS Alert (1848), 8-tykkinen priki
HMS Alert (1856), Cruizer-luokan potkurisluuppi
HMS Alert (1894), Alert-luokan sluuppi
HMS Alert (K647), Bay-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alert”, voi hakea sivunnimihaulla, laajalla sivunnimihaulla tai tekstihaulla.
Amatööriliiga (vakoilu)

Amatööriliiga oli Suomessa jatkosodan alussa Englannille tietoja luovuttanut vakoilurengas, jonka yhteyshenkilönä toimi Eileen Daggett. Margot af Enehjelm ja Mac Stjernschantz tuomittiin vuonna 1942 vakoilusta 10 ja 12 vuoden kuritushuonerangaistukseen. Af Enehjelm vapautui 23. syyskuuta 1944 ja Stjernschantz 1. lokakuuta 1944.
Eileen Daggett toimi Suomessa SIS:n palveluksessa Rex Bosleyn avustajana ja siirtyi Tukholmaan syyskuussa 1941.
Aiheesta muualla

Vakoojaleikki vei tyrmään Helsingin Sanomat
Abiža

| Abiža Абижа |
| --- | --- |
Maanosa:  Eurooppa
Maat:  Venäjä
Alue:  Pihkovan alue
Piiri:  Pihkovan piiri
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Abižan valuma-alue
Joen uoman kohteita
Alkulähde:  pelto-oja, Kuprovštšina
 :  57.9106°N, 28.3300°E
Laskupaikka:  Peipsijärvi, Molgovo
 :  57.9015°N, 28.1654°E
Mittaustietoja
Laskukorkeus:  30 m mpy.
Pituus:  14 km   
Muuta
Abiža (ven. Абижа, paikallisesti myös Аби́жка eli Abižka) on Luoteis-Venäjällä Pihkovan alueella virtaava 14 kilometriä pitkä joki, joka laskee Peipsijärveen.
Joen kulku

Joka alkaa kilometri Kuprovštšinan (ven. Купровщина) kylästä koilliseen. Joen alkukilometrit ovat koneellisesti suoraksi kaivettua pelto-ojia ja vasta kolmen kilometrin päässä, joen sukellettua metsään, se alkaa mutkitella siellä luontisesti. Joen pohjoisrannasta pohjoiseen päin on kasvanut suuri asuinalue, joka jää pienen Strukovon (ven. Струково) kulmakunnan pohjoispuolelle. Strukovossa jokeen yhtyy etelästä lyhyt sivuoja ja sen jälkeen joki saapuu Obižan (ven. Обижа) kylään. Joen laajat mutkat johtavat sen Peipsijärven rantaan, jossa sijaitsee joensuun eteläpuolella Molgovon (ven. Молгово) rantakylä. Obižan kylän alapuolelta alkaen virtaa joki viimeiset viisi kilometriä noin 100–150 metriä leveässä jokilaaksossa. Lähellä Peipsijärven rantakosteikon reunaa yhtyy jokeen vielä yksi lyhyt sivuoja.
Valuma-alue ja sivujoet

Abiža sijaitsee Narvanjoen vesistöalueessa Peipsijärven alueella. Joki laskee Peipsijärven eteläpäähin Pihkovanjärven itärantaan. Vesireitti jatkaa järven pohjoispäästä alkavana Narvanjokena pohjoiseen päin ja laskee lopuksi Suomenlahteen. Abižan valuma-alue sijaitsee Pihkovan alueella Pihkovan piirissä.
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027619 .
Huomautuksia

1 2  Teksti on osittain käännös venäjänkielisestä artikkelista ru:Абижа, jonka tiedot on vielä tarkistamatta muista lähteistä.
1 2  Asia on katsottu Internetin karttapalvelusta Google Maps-, Bing-, Yandex- tai GeoMixer-karttapalveluista.
Käännös suomeksi
Amatöörielokuva

Amatöörielokuvat ovat amatöörien tai puoliammattilaisten tekemiä omakustanteisia elokuvia. 
Monet myyvät kotisivuillaan tekemiään elokuvia.
Amatöörielokuvakisoihin voi lähettää itse tehtyjä elokuvia arvosteltaviksi ja muille näytettäviksi.
Aiheesta muualla

Wikimedia Commonsissa on kuvia tai muita tiedostoja aiheesta .
Pixoff, suomalaisen lyhytelokuvan julkaisukanava
Findie ry:n viralliset Internet-sivut
Lääkekoe, vuoden 2018 syksyllä amatöörivoimin valmistunut täyspitkä elokuva. Youtube.
Amatöörioppaat

Amatöörioppaat oli Yle Radio Suomen Olympiaradioon sisältyvä ohjelmasarja, jossa tutustuttiin olympiakaupunkiin urheilun ulkopuolisesta näkökulmasta. Olympialaisten aikana lähetettävissä ohjelmissa tutustuttiin kaupungin nähtävyyksiin, historiaan ja nykyelämään. Sarjaa ovat tehneet Petri Kejonen, Arto Teronen, Heikki Peltonen ja Jouko Vuolle.
Ensimmäisen kerran sarjaa tehtiin Ateenan olympialaisten aikana vuonna 2004, jolloin ohjelma oli nimeltään Amatöörioppaat Ateenassa. Ohjelman tekivät kanavajuontaja Petri Kejonen ja radion urheiluohjelmien päällikkö Arto Teronen. Idea ohjelmaan syntyi syksyllä 2004, kun Kejonen oli valittu juontajaksi Radio Suomen kisastudioon. Silloinen ohjelmapäällikkö Heikki Vuohelainen oli sanonut Teroselle, että hänen pitäisi viedä Kejonen tutustumaan Ateenaan ennen olympialaisten alkua. Lentokoneessa Petri Kejonen oli kysynyt Arto Teroselta, että mitä he oikein siellä Ateenassa tekevät, johon Teronen oli vastannut, että toimitaan nyt vaikka amatöörioppaina. Siitä syntyi idea Ateenan kaupungista kertovaan ohjelmasarjaan.
Talviolympialaisissa Amatöörioppaat olivat ensimmäisen kerran mukana Torinon olympialaisissa vuonna 2006, jolloin tehtiin ohjelma Amatöörioppaat Torinossa. Silloin Arto Teronen sai juontajaparikseen Heikki Peltosen.
Amatöörioppaat Pekingissä tehtiin vuonna 2008 Pekingin kesäolympialaisten aikaan, jossa toimittajat Arto Teronen ja Heikki Peltonen esittelivät kisakaupungin nähtävyyksiä ja tutkivat Kiinan historiaa ja kulttuuria.
Vancouverin olympialaisten aikana Teronen ja Peltonen tekivät ohjelman Amatöörioppaat Vancouverissa.
Kesällä 2012 Lontoon olympialaisissa ohjelman Amatöörioppaat Lontoossa tekijöinä olivat Arto Teronen ja Jouko Vuolle. He tutustuivat brittiläiseen kulttuuriin ja historiaan sekä Lontoon museoihin ja kauppoihin, muun muassa erääseen kaupungin vanhimmista pubeista, Sherlock Holmesiin ja sateenvarjokauppaan.
Amatöörioppaat tekivät olympialaisten kisakaupunkia tutuksi toistaiseksi viimeisen kerran Sotšin talviolympialaisissa. Amatöörioppaina Sotšissa toimivat Lontoon olympialaisten aikaisen sarjan tapaan Jouko Vuolle ja Arto Teronen.
Aiheesta muualla

Yle Areena - Amatöörioppaat Sotshissa
Yle Areena - Amatöörioppaat Lontoossa
Kaikki vastaan 1

| Kaikki vastaan 1 |
| --- | --- |
 Sovelluksen kuvake
Tyyli:  viihdeohjelma, game show
Kestoaika:  noin 1 tunti / jakso ilman mainoskatkoja
Pääosissa:  Anni Hautala (kaudet 1-3) Janne Kataja (kaudet 1-3) Sara Forsberg (kaudet 1 ja 3) Elina Kottonen (kausi 2)
Alkuperämaa:   Suomi
Verkko:  Nelonen
Esitetty:  5. helmikuuta 2017 – 4. marraskuuta 2018
Jaksoja:  30
Aiheesta muualla
IMDb
Kaikki vastaan 1 oli suomalainen viihdeohjelma, jota esitettiin suorana Nelonen-televisiokanavalla. Ensimmäisellä tuotantokaudella juontajana toimi Anni Hautala ja kysymysten vastausten selvittäjinä Sara Forsberg sekä Janne Kataja. Toisella tuotantokaudella Forsbergin korvasi Elina Kottonen. Kolmannelle kaudelle Kottosen tilalle palasi Forsberg. Joka viikko kisaamassa nähtiin yksi uusi studiokilpailija. Jokaisessa jaksossa nähtiin vierailevina tähtinä myös kaksi julkisuuden henkilöä.
Ohjelman kulku

Ideana oli, että yksi studiokilpailija pelasi koko Suomea vastaan erilaisissa ja erikoissa kysymyksissä. Suomena pelissä toimi live-katsomossa olevat henkilöt sekä muut Kaikki vastaan 1 -sovelluksen kautta peliä pelaavat suomalaiset. Suomalaisten vastauksista laskettiin keskiarvo, joka näytettiin lähetyksessä Suomen vastauksena. Se kumpi, eli studiokilpailija vai Suomi, sai vastauksen lähemmäs totuutta sai pottiinsa tietyn summan rahaa. Joka kierroksella summa nousei jonkun verran. Finaalissa lähemmäs oikeaan kysymykseen vastannut sai keräämänsä rahasumman itselleen. Jos studiokilpailija voitti niin hän voitti rahat. Jos taas Suomi voitti, arvotaan yksi sen illan voittajista live-katsomosta ja muualta Suomesta, joka sai rahat. Jos kysymyksen kohdalla vastaus meni osapuolilla tasan, potti jaettiin kahtia. Jos finaalissa vastaus meni tasan, molemmat saivat pitää omat rahansa.
Studiokilpailija voi käyttää kysymykseen vastatessaan apuna oljenkorsia, joista jokaista voi käyttää vain kerran. Oljenkorsia on kolme, joita ovat kysyminen lähetyksessä vierailevilta kahdelta julkisuuden henkilöltä, kysyminen kilpailijan kolme mukana tulleelta ystävältä tai perheenjäseneltä sekä kysyminen kilpailijan kotikaupungin asukkailta, jotka pelaavat peliä.